Diari Oficial de la Generalitat Valenciana


Sumari del DOGV 10902, del 26-12-2024 (2024/13104)

ACORD de 23 de desembre de 2024, del Consell, pel qual s'autoritza una transferència de crèdit entre seccions, del capítol 2, programa 422M00, de la Conselleria d'Educació, Cultura, Universitats i Ocupació i del capítol 7, dels programes 442M00, de la Conselleria de Medi Ambient, Infraestructures i Territori i 531A00, de la Conselleria d'Agricultura, Aigua, Ramaderia, i Pesca al capítol 7 del programa 714M00, de la Conselleria d'Agricultura, Aigua, Ramaderia, i Pesca, per import de 615.169,93 euros (expedient 06.054/24).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10485

Data del DOGV
:   26-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/13502

CVE
:   INCH-T-8133-68223

Data del document
:   23-12-2024

Organisme emissor
:   Conselleria d'Hisenda i Economia

Tipus de document
:   Acord

El Reial decret 786/2022, de 27 de setembre, regula la concessió directa d'una subvenció per al desenvolupament d'actuacions d'adaptació del risc d'inundació de les edificacions, equipaments i instal·lacions o explotacions existents en la conca baixa del riu Segura, en la Comunitat Valenciana, com a contribució al Pla Vega Renhace en el marc del Pla de recuperació, transformació i resiliència, emmarcat en el Component 5 «Protecció del litoral i recursos hídrics» i Inversió 2 «Seguiment i restauració d'ecosistemes fluvials, recuperació d'aqüífers i mitigació del risc d'inundació» del Pla de recuperació, transformació i resiliència.

La Direcció General de Producció Agrícola i Ramadera gestiona la línia de subvenció de concurrència competitiva S1621 «Vega Renhace sector agrari», de capítol 7, del programa 714M00 «MRR Agricultura i Desenvolupament Rural», en el Component 5, Inversió 2 «Seguiment i restauració d'ecosistemes fluvials, recuperació d'aqüífers i mitigació del risc d'inundació», per import total de 3.025.000 euros.

Mitjançant la Resolució de 20 de desembre de 2023, del conseller d'Agricultura, Ramaderia i Pesca, es convoca a les comunitats de regants, jutjats d'aigües, sindicats de regs o altres entitats de regadiu i titulars d'explotacions ramaderes, perquè formulen les seues propostes en relació amb mesures per a l'adaptació al risc d'inundació a la Vega Baixa del Segura, amb càrrec a la línia de subvenció S1621 «Vega Renhace sector agrari», i una vegada presentat els contractes formalitzats pels beneficiaris per a la realització de les obres objecte de subvenció, es constata una necessitat de crèdit per a atendre totes les sol·licituds presentades per import de 615.169,93 euros.

Per al seu finançament, i atés que la resta de conselleries que estan executant el citat Reial decret 786/2022 tenen crèdit disponible, es proposa una transferència de crèdit des del capítol 2, del programa 422M00, amb codi de fons MR22000049, de la Conselleria d'Educació, Cultura, Universitats i Ocupació, per import de 127.613,45 euros; així com des del capítol 7, de la línia de subvenció S1620, del programa 442M00, amb codi de fons MR22000049, per import de 381.831,63, de la Conselleria de Medi Ambient, i de la línia de subvenció S0130, del programa 531A00, per import de 105.724,85 euros, totes dues línies de concurrència competitiva de la Conselleria d'Agricultura, Aigua, Ramaderia i Pesca, atés que estos crèdits, no estan afectes a compromisos pendents ni a finançament condicionat.

A este efecte, i en virtut del que es disposa en els articles 44 i 49 de la Llei 1/2015, de 6 de febrer, d'hisenda pública, del sector públic instrumental i de subvencions, així com en els articles 21 i 23 de la Llei 8/2023 de pressupostos de la Generalitat per a l'exercici 2024, a proposta de la Conselleria d'Hisenda i Economia, el Consell, prèvia deliberació,

ACORDA

Primer. Autoritzar una minoració de crèdit, en el pressupost de gastos, per import total de 615.169,93 euros, en les aplicacions pressupostàries i pels imports que es detallen a continuació:

|  |  |  |  |
| --- | --- | --- | --- |
| Aplicació pressupostària | Línia Subv. | Cód. Fons | Import |
| Y25963867NQ19434 422M00.2 |  | MR22000049 | 127.613,45 |
| W96131239FQ81564 442M00.7 | S1620 | MR22000049 | 381.831,63 |
| C14277823PX01063 531A00.7 | S0130 |  | 105.724,85 |

  

Segon. La minoració de crèdit en el capítol 7 dels programes 442M00 i 531A00, implica la minoració de les línies de subvenció de capital de concurrència competitiva S1620 i la S0130, amb el següent detall:

|  |  |  |  |  |
| --- | --- | --- | --- | --- |
| Cód. | Denominació | Dotació anterior | Modificació | Dotació actual |
| S0130 | Racionalització de l'ús d'aigua per a reg: gota a gota | 5.855.227,43 | 105.724,85 | 5.749.502,58 |

  

Tercer. Autoritzar un increment de crèdit, en el pressupost de gastos, en les aplicacions pressupostàries G01129900GE00000.714M00.7 amb codi de fons MR22000049, per import de 509.445,08 euros i en la G01129900GE00000.714M00.7 per import de 105.724,85, que permet incrementar la línia de subvenció de concurrència competitiva S1621 «Vega Renhace sector agrari», en el capítol 7, programa pressupostari 714M00 «MRR. Agricultura i Desenvolupament Rural», per import de 615.169,93 euros, de l'annex de transferències i subvencions, d'acord amb el següent detall:

|  |  |  |  |  |  |
| --- | --- | --- | --- | --- | --- |
| Cód. | Denominació |  | Dotació anterior | Increment | Dotació modificada |
| S1621 | Vega Renhace sector agrari | Aportació G.V. |  |  |  |
|  | No condicionada | 525.000,00 | 105.724,85 | 630.724,85 |
|  | Condicionada | 0,00 | 0 | 0,00 |
|  | Aportació externa | 0,00 | 0 | 0,00 |
|  | MRR | 2.500.000,00 | 509.445,08 | 3.009.445,08 |
|  | Total | 3.025.000,00 | 615.169,93 | 3.640.169,93 |

  
  

València, 23 de desembre de 2024

Susana Camarero Benítez

Consellera secretària